title: -«Davr xarajatlari» schyoti bo‘yicha schyotlar korrespondentsiyasi
text: 1090
  6. Auditorlik xizmatiga to‘lovlarning aks ettirilishi
  9420
  6990
  7. Yuqori organni asrab turish uchun ajratma qilinishi
  9420
  6120
  8. Asosiy vositalarning sotilishi va boshqacha chiqib ketishi bo‘yicha
  zararning aks ettirilishi
  9430
  9210
  9. Soliq organlarining qaroriga binoan jarima hisoblanilishi
  9430
  6410
  10. Shartnoma shartlarini buzganlik uchun jarima hisoblanilishi
  9430
  6960
  11. Hisobot davri oxirida davr xarajatlarining
  yakuniy moliyaviy natijaga
  o‘tkazilishi
  9900
  9410,
  9420,
  9430,
  9440,
  9450
  20.4. Moliyaviy faoliyat bo‘yicha daromadlar va xarajatlar hisobi
  «Xarajatlar tarkibi to‘g‘risidagi Nizom»ga binoan moliyaviy faoliyatdan olinadigan
  daromadlarga quyidagilar kiradi:
  - olingan royaltilar va sarmoya transferti;
  - O‘zbekiston Respublikasi hududida va uning tashqarisida boshqa xo‘jalik yurituvchi sub’ektlar
  faoliyatida ulush qo‘shgan holda qatnashishdan olingan daromad, aktsiyalar bo‘yicha dividendlar va
  obligatsiyalar hamda xo‘jalik yurituvchi sub’ektga tegishli qimmatli qog‘ozlar bo‘yicha daromadlar;
  - mulkni uzoq muddatli ijaraga berishdan olingan daromadlar (lizing to‘lovini olish);
  - valyuta schyotlari, shuningdek chet el valyutalaridagi muomalalari bo‘yicha ijobiy kurs tafovutlari;
  - sarflangan (qimmatli qog‘ozlarga, sho‘‘ba korxonalarga va hokazolarga) mablag‘larni
  qayta
  baholashdan olingan daromadlar.
  Moliyaviy faoliyatdan olingan boshqa daromadlar soliqqa tortishda yalpi daromadga
  kiritilmaydi.
  Moliyaviy faoliyat bo‘yicha daromadlar hisobi «Asosiy xo‘jalik
  faoliyatidan olinadigan
  daromadlar» nomli 2-son BHMS, «Lizing hisobi» nomli 6-son BHMS, «Moliyaviy investitsiyalar
  hisobi» nomli 12-son BHMSlar bilan tartibga solinadi.
  Moliyaviy faoliyat bo‘yicha olinadigan daromadlar uchun quyidagi schyotlar ochilishi
  mumkin:
  9510-«Royaltidan olingan daromadlar»
  9520-«Dividendlar ko‘rinishidagi daromadlar»
  9530-«Foiz ko‘rinishidagi daromadlar»
  9540-«Kurs farqlaridan olingan daromadlar»
  9550-«Moliyalanadigan lizingdan olinadigan daromadlar»
  9560-«Qimmatli qog‘ozlarni qayta baholashdan daromadlar»
  9590-«Moliyaviy faoliyat bo‘yicha boshqa daromadlar».
  Ushbu schyotlar tranzit bo‘lib, passiv xarakterga ega. Ularning
  kredit oborotida tegishli
  manbalar hisobidan moliyaviy foydaning ko‘payishi, debet oborotida esa ularning hisobdan
  chiqarilishi aks ettiriladi.
  9510-«Royaltidan olingan daromadlar» schyotida royalti va kapital transferti bo‘yicha olingan
  daromadlar aks ettiriladi.
  Royaltidan olingan daromadlarga quyidagicha provodka beriladi:
  D-t 4850-«Royalti bo‘yicha olishga tegishli schyotlar»
  K-t 9510-«Royaltidan olingan daromadlar».
  9520-«Dividendlar ko‘rinishidagi daromadlar» schyotida O‘zbekiston Respublikasi hududida
  va chet ellarda ulush qo‘shish yo‘li bilan boshqa korxonalar faoliyatida
  qatnashishdan olingan
  daromadlar, aktsiyalar bo‘yicha dividendlar aks ettiriladi.
  Dividendlar bo‘yicha olinadigan daromadlarga quyidagicha provodka beriladi:
  D-t 4840-«Olinadigan dividendlar»
  K-t 9520-«Dividendlar ko‘rinishidagi daromadlar».
  9530-«Foizlar ko‘rinishidagi daromadlar» schyotida uzoq va qisqa muddatli investitsiyalar
  bo‘yicha hisoblangan foizlar aks ettiriladi. Foizlar hisoblanganida quyidagicha provodka beriladi:
  D-t 4830-«Olinadigan foizlar»
  K-t 9530-«Foizlar ko‘rinishidagi daromadlar».
  9540-«Kurs farqlaridan olingan daromadlar» schyotida valyuta schyotlari, shuningdek xorijiy
  valyuta muomalalari bo‘yicha ijobiy kurs farqlaridan olingan daromadlar aks ettiriladi.
  9550-«Moliyalanadigan lizingdan daromadlar» schyotida mulkni
  uzoq muddatli ijaraga
  berishdan olingan daromad aks ettiriladi.
  Moliyalanadigan lizing bo‘yicha joriy yilda olinadigan daromad summasiga quyidagicha
  provodka beriladi:
  D-t 6230-«Muddati uzaytirilgan daromad» - joriy qismi
  K-t 9550-«Moliyalanadigan lizingdan daromadlar»
  Moliyaviy lizing bo‘yicha asosiy vositalarni ijaraga berishdan olingan daromad summasiga
  quyidagicha provodka beriladi:
  D-t 7290-«Boshqa muddati uzaytirilgan majburiyatlar»
  K-t 9550-«Moliyalanadigan lizingdan daromadlar».
  Uzoq va qisqa muddatli investitsiyalar bo‘yicha qimmatli qog‘ozlarning nominal qiymatidan
  ortiq baholangan farq summasiga quyidagicha provodka beriladi:
  D-t 0610, 5810
  K-t 9560-«Moliyaviy faoliyat bo‘yicha boshqa daromadlar».
  9590-schyotda moliyaviy faoliyatning boshqa turlaridan olingan foyda aks ettiriladi.
  Hisobot davri yakunida 9510, 9520, 9530, 9540, 9550, 9560, 9590-schyotlarning
  kredit
  oborotidagi summalar yakuniy moliyaviy natijaga o‘tkaziladi.
  Moliyaviy faoliyat bo‘yicha xarajatlarga quyidagilar kiradi:
  - O‘zbekiston Respublikasi Markaziy banki tomonidan belgilangan hisob stavkalari darajasida va
  ulardan ortiqcha olingan qisqa muddatli hamda uzoq muddatli kreditlar bo‘yicha,
  shu jumladan
  to‘lov muddati o‘tgan va uzaytirilgan ssudalar bo‘yicha to‘lovlar;
  - mulkni uzoq muddatli ijaraga olish (lizing) bo‘yicha foizlarni to‘lash xarajatlar;
  - chet el valyutasi bilan muomalalar bo‘yicha salbiy kurs tafovutlaridan zararlar;
  - sarflangan (qimmatli qog‘ozlarga, sho‘‘ba korxonalarga va hokazolarga) mablag‘larni qayta
  baholashdan ko‘rilgan zararlar;
  - o‘z qimmatli qog‘ozlarini chiqarish va tarqatish bilan bog‘liq xarajatlar;
  - moliyaviy faoliyat bo‘yicha boshqa xarajatlar, shu jumladan salbiy diskont.
  Moliyaviy faoliyat bo‘yicha xarajatlarni hisobda aks ettirish
  uchun quyidagi schyotlar
  ochilgan:
  9610-«Foizlar ko‘rinishidagi xarajatlar»
  9620-«Kurs farqlaridan zararlar»
  9630-«Qimmatli qog‘ozlarni chiqarish va tarqatish bo‘yicha xarajatlar»
  9690-«Moliyaviy faoliyat bo‘yicha boshqa xarajatlar».
  Ushbu schyotlar tranzit bo‘lib, aktiv schyot xarakteriga ega. Ularning debet oborotlari sodir
  bo‘lgan moliyaviy xarajatlarni, kredit oboroti esa ularning hisobdan chiqarilishini ko‘rsatadi.
  Moliyaviy faoliyat bo‘yicha xarajatlar hisobi «Asosiy xo‘jalik faoliyatidan olinadigan
  daromadlar» nomli 2-son BHMS, «Lizing hisobi» nomli 6-son BHMS, «Moliyaviy investitsiyalar
  hisobi» nomli 12-son BHMSlar bilan tartibga solinadi.